****

**АРХИТЕКТУРА УНУТРАШЊИХ ПРОСТОРА (АУП1), школска 2018/2019**

Одговорни наставник и сарадници:

Доц. др Марина Радуљ, дипл.инж.арх., (кабинет бр. 7) marina.radulj@aggf.unibl.org

Доц. др Маја Милић Алексић, дипл.инж.арх. (кабинет бр.7) maja.milic-aleksic@aggf.unibl.org

Асист. Милана Недимовић, дипл.инж.арх. (кабинет бр.7 ) milana.nedimovic@aggf.unibl.org

**О ПРЕДМЕТУ АУП1**

**Предмет је конципиран кроз серију задатака праћених дискусијама, усмјерених ка стицању знања и вјештина из области пројектовања архитектуре унутрашњег простора.**

Појмови унутрашњост и спољашност познати су у архитектонској дисциплини првенствено као појаве физичке подјеле као се јавља у односу на архитектонску опну. Међутим постоје и други аспекти кроз које се може посматрати овај дуалитет.

Архитекта Питер Ајземан у књизи *Diagram Diaries* користи појмове унутрашњост и спољашност *interiority - exteriority*, како би означио два поља, међусобно зависна, архитектонска истраживања.

1. Унутрaшњост *interiority* припада унутрашњeм механизму/ логици архитектуре
2. Спољашњост *exteriority* се односи на контекст и све спољне утицаје које архитект разматра у формирању унутрашње логике архитектуре

Пројектантски поступак у свом процесу увијек подразумијева сложен међуоднос ова два дуалитета. На предмету АУП1 студенти треба да се упознају са различитим темама и појмовима архитектонског простора и принципима стварања истих од основних елемената до сложених просторних система, као и њихов однос према окружењу.

Настава је конципирана кроз три сегмента:

1. БЕТОНСКИ СПАВАЧИ И АРХИТЕКТОНСКА АНАЛИЗА (1-5. радна седмица)
2. АРХИТЕКТОНСКО РЈЕШЕЊЕ ЕНТЕРИЈЕРА (6-13. радна седмица)
3. ЧИТАЊЕ ТЕОРИЈСКИХ ТЕКСТОВА И ГРАФИЧКИ КОМЕНТАР (14 и 15. радна седмица)
4. **Први СЕГМЕНТ** подразумијева архитектонску анализу објеката приказаних у оквиру филмског циклуса „Бетонски спавачи“ (КОЛОКВИЈУМ 1\_20 поена\_предаја у 5. седмици)

Методом архитектонске анализе студент развија способност да уочи и анализира просторне елементе и њихове међусобне сложене просторне односе, као и њихове релације према окружењу.

Архитектонском и теоријском анализом долази се до свеобухватнијег разумијевања, слојевитости у стваралачком поступку, њиховој синтези и коначно сагледавању концепта архитектонског објекта. Циљ анализе ауторских остварења је проширивање сазнања о приступима и методама архитектонског пројектовања.

У задацима се проблематизују сљедеће теме:

- размјеравање и димензионисање, кроз однос велико-мало,

- структуирање простора, кроз однос континуално-дисконтинуално,

- проблем типологије, кроз однос специфично-не\_типично,

- питање флексибилности, кроз однос фиксно-промјењиво,

- функција, кроз однос употребљено-доживљено,

- амбијенталност, кроз однос фрагмент-цјелина

1. **Други СЕГМЕНТ** је практични задатак - приједлог адаптације куће за потребе хостела са темом “Бивша Југославија” с у улици Царице Милице у Бањалуци, а који се састоји из два дијела:
2. Адаптација куће у хостел.

Рад у групи од 8 студената (КОЛОКВИЈУМ 2\_10 поена\_предаја у 9. седмици):

* Снимање и цртеж постојећег стања куће (основе, пресјеци, изгледи, 3Д модел; Р=1:50)
* приједлог интервенције и адаптације куће за функцију хостела (основе, пресјеци, изгледи, 3Д прикази; Р=1:50)
* идејно рјешење заједничких простора хостела (основе, пресјеци, изгледи, 3Д прикази; Р=1:50)

1. Пројекат ентеријера

Појединачни рад (ГРАФИЧКИ РАД\_50 поена\_предаја у 13. седмици):

* Идејни пројекат ентеријера одабраног сегмента хостела - 1/8 хостела или једна хостелска соба са темом појединична бивше републике или покрајине.

Идејни пројекат треба да прикаже функционалну организацију и дизајн простора кроз сљедеће прилоге:

* основа пода; Р=1:20-1:50
* основа плафона; Р=1:20-1:50
* 2 пресјека; Р 1:20-1:50
* изгледи; Р=1:20-1:50
* 3Д прикази
* детаљи намјештаја, материјализације површина, расвјете, осталих инсталацијаи сл.; детаље приказати кроз основу, изглед, пресјек и аксонометрију; Р=1:5-1:20

1. **Трећи СЕГМЕНТ** се односи на обавезно читање кратких тематских текстова и приказ разумијевања истих путем графичке илустрације (колаж скица, дијаграма, илустративних фотографија и сл.) (ИСПИТ\_20 поена\_предаја у 15. седмици):

Уводни текстови умјесто образложења задатка

1. Алваро Сиза: Важност цртања
2. Алваро Сиза: О педагогији

( Alvar Siza, Zapisi o arhitekturi. *Zagreb: AGM, 2006)*

Обавезни текстови за анализу:

1. Стивен Хол: СИДРЕЊЕ, тема: ПРОСТОР - ЗНАЧЕЊЕ
2. (*Steven Holl: Anchoring / Selected Projects 1975 – 1991. New York: Princeton Architectural Press, 1991.*);
3. Бернард Чуми: ПРОСТОРИ И ДОГАЂАЈИ тема: ПРОСТОР- ОРГАНИЗАЦИЈА И УПОТРЕБА  
   (*Bernard Tshumi: Arhitektura i disjunkcija. Zagreb: AGM, 2004);*
4. Peter Cumtor: О СТРАСТИ ЗА СТВАРИМА, тема: ПРОСТОР – ПРОСТОРНЕ СИТУАЦИЈЕ  
   (*Peter Cumtor: Misliti arhitekturu. Zagreb: AGM, 2003*);
5. Кристијан Норберг –Шулц: ФЕНОМЕН МЈЕСТА, тема: ПРОСТОР vs MJESTO *(Christian Norberg Schulz The Phenomena of Place)*

Облици провјере знања:

Колоквијум 1 20 бодова

Колоквијум 2 10 бодова

Графички рад 50 бодова

Испит 20 бодова

**Укупно макс 100 бодова**

Напомена: Студент који на графичком раду добије оцјену 5 (мање од 26п) не може да добије укупну позитивну оцјену и губи право на потпис.